Teine Maailm

Teine Maailm oli külma sõja ajal (1945–1991) kasutatud nimetus Nõukogude Liidu ja tema liitlaste kohta. Väljendit kasutati ka laiemalt kõigi kommunistlike ja sotsialistlike riikide kohta. 

Nõukogude Liidu lagunemise järel on Teise Maailma mõiste kasutus märgatavalt vähenenud, kuid piiratud määral kasutatakse seda edasi postsotsialistlike maade või majandusnäitajatelt mitte Esimese Maailma ega Kolmanda Maailma hulka kuuluvate riikide kirjeldamiseks.

 Ajalooline mõiste 
Teise maailma mõiste pärineb kolme maailma mudelist, mille tõi 1952. aastal laiemasse kasutusse Prantsuse rahvastikuteadlane Alfred Sauvy. Tema käsitluses moodustasid esimese maailma kapitalistlikud industrialiseerunud riigid, teise sotsialistlikud riigid ja kolmanda arengumaad.

Teise maailma riike ühendasid mitmed tunnused nagu sotsialismi propageerimine, tsentraalne planeeritud majandussüsteem, üheparteiriigid ja maailmas keskmine sissetulekute tase. Teise Maailma umbes 20 riigist jäi enamus suurematest rahvusvahelistest majandusorganisatsioonidest eemale ja kauples peamiselt omavahel. Teine maailm konkureeris esimese maailmaga poliitilise ja majandusliku mõjuvõimu pärast Kolmandas Maailmas.

 Teise Maailma riigid 
Teise Maailma riikide loend võib sõltuda perioodist ja täpsest definitsioonist. Peaaegu alati loetakse Teise Maailma hulka sotsialismileeri juhtriigid Nõukogude Liit ja Hiina ning idabloki riike. Teise Maailma riikide hulka on arvatud järgmisi riike:
+RiikSotsialistlik režiimMärkused1922–1991link=|25x25px Poola Rahvavabariik1945–19891946–1990link=|25x25px Ungari Rahvavabariik1946–19891947–1989link=|25x25px Tšehhoslovakkia Sotsialistlik Vabariik1948–1990link=|25x25px Albaania Sotsialistlik Rahvavabariik1944–1992link=|25x25px Jugoslaavia Föderatiivne Sotsialistlik Vabariik1945–1991Loetakse Teise Maailma osaks vaid perioodil 1945–1948.Alates 1949Alates 1949 ühendatud Hiina.
Hiina Nõukogude Vabariik kuulutati välja 1931.link=|25x25px Mongoolia Rahvavabariik1924–1992Alates 1945Alates 1976Sotsialistlik Põhja-Vietnam iseseisvus juba 1945.Alates 1959Alates 1975link=|25x25px Demokraatlik Kambodža1975–1992link=|25x25px Jeemeni Rahvademokraatlik Vabariik1967–1990link=|25x25px Afganistani Demokraatlik Vabariik1978–1992link=|25x25px Angola Rahvademokraatlik Vabariik1975–1992link=|25x25px Benini Rahvavabariik1975–1990link=|25x25px Etioopia Rahvademokraatlik Vabariik1974–1992link=|25x25px Kongo Rahvavabariik1969–1992link=|25x25px Mosambiigi Rahvavabariik1975–1990link=|25x25px Somaalia Demokraatlik Vabariik1969–1991link=|25x25px Grenada1979–19831979–1990

 Kaasaegne mõiste 
Nõukogude Liidu lagunemise järel vähenes Teise Maailma mõiste kasutus ning väljendi tähendus muutus. Tänapäeval kasutatakse seda tavaliselt rohkem majanduslike mõõtmete võrdluses. Kui esimene maailm on nii-öelda arenenud riigid ja kolmas maailm arenguriigid, siis teise maailma riigid on need, mis kahe maailma vahel asuvad.

Teise maailma riigid võivad, aga ei pea, tänapäeva kasutuses olema endised kommunistlikud riigid. Seetõttu on tänapäeval teise maailma mõiste piirid ja kasutus hägustunud.

Vaata ka
Esimene Maailm
Kolmas Maailm
Neljas Maailm
Raudne eesriie
Idablokk

 Viited 


Kategooria:Poliitika